, conosuda anca co el titoło inglexe , ła ze na serie tełeviziva ìtało-americana produsesta dal 2018 da Rai Fiction e HBO e traesta da l'omònima serie de romansi de Elena Ferrante. Ła serie, dirizesta da Saverio Costanzo e Alice Rohrwacher, ła ga par protagoniste Margherita Mazzucco, Gaia Girace, Elisa del Genio e Ludovica Nasti; altri interpreti prinçipałi xe Giovanni Amurra, Francesco Serpico, Valentina Acca, ecc. De ła serie, ze stà produzeste 3 stajon, conposte da 24 epizodi , n'altra la ze in preparasion. Ogni stajon la ze traesta da ognuno de i 4 romansi che i conpone la serie leteraria. I primi 2 epizodi i ze 'ndà in onda in prima vizion su HBO el 18 novenbre 2018 e in ciaro u Rai 1 el 27 de novenbre 2018. Oltre che in Itàlia e inte i Stati Unii, la serie ła ze stà trasmesa anca in Belzo, Finlandia, Fransa, Zermania, Spagna, Paexi Basi e Svesia e ła ga riçevudo vari premi e nomination in difarenti festival çinematogràfeghi. La storia conta de l'amicisia de Elena Greco dita "Lenù" co Raffaella Cerullo dita "Lila", che łe se ga conosude inte i ani çincuanta cuando che le zera oncora do toxete che le abitava e un rion de Nàpołi. Ła serie ła xe sta girà a Nàpołi, Caxerta, Ischia, Gaeta e Pixa Inte la version trasmesa da Rai 1 xe stà parsialmente censurà de łe sene 'ndà inves in onda su HBO La seconda stajon ga rejistrà na mèdia de ca. 6.500.000-7.000.000 de tełespetadori, rizultando el programa pì visto in ognuna de łe setimane tra el 7 de febraro e el 5 de marso 2020. 2019: Golden Nymph al Festival del Cinema de Montecarlo come mejo serie TV dramàtica 2019: Prèmio Flaiano 2019: Nomination ai Gotham Independent Film Awards 2019: Nomination ai Critic Choice Awards come mejo serie TV dramàtica 2019: Nomination al Magnolia Award al Festival del Cinema de Shanghai come mejo serie TV straniera 2019: Nomination al Peabody Award Scheda de so l'Internet Movie Database.